CELEX: C2004/284/23
Language: el
Date: 2004-11-20 00:00:00
Title: Υπόθεση C-419/04: Αίτηση για την έκδοση προδικαστικής αποφάσεως που υπέβαλε το cour d' appel de Poitiers (Δεύτερο τμήμα αστικών υποθέσεων) με απόφαση της 21ης Σεπτεμβρίου 2004 στην υπόθεση Conseil général de la Vienne κατά Directeur général des douanes et droits indirects

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/11
            
         Αίτηση για την έκδοση προδικαστικής αποφάσεως που υπέβαλε το cour d' appel de Poitiers (Δεύτερο τμήμα αστικών υποθέσεων) με απόφαση της 21ης Σεπτεμβρίου 2004 στην υπόθεση Conseil général de la Vienne κατά Directeur général des douanes et droits indirects
   (Υπόθεση C-419/04)
   (2004/C 284/23)
   Με απόφαση της 21ης Σεπτεμβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 30 Σεπτεμβρίου 2004, το cour d' appel de Poitiers (Δεύτερο τμήμα αστικών υποθέσεων), στο πλαίσιο της διαφοράς μεταξύ Conseil général de la Vienne και Directeur général des douanes et droits indirects, η οποία εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Έχει το άρθρο 871 του κοινοτικού τελωνειακού κώδικα, το οποίο αφορά την είσπραξη του ποσού της τελωνειακής οφειλής, την έννοια ότι θεσπίζει αναγκαία και δεσμευτική διαδικασία, επί ποινή ακυρότητας, στην περίπτωση που οι εθνικές τελωνειακές αρχές δηλώσουν σε κάποιο χρονικό σημείο της διαδικασίας εισπράξεως ότι έχουν αμφιβολίες, όσον αφορά καλής πίστεως υπόχρεο, ως προς τη σημασία των κριτηρίων που αφορούν την είσπραξη ή τη διαγραφή δασμών που προκύπτουν από τελωνειακή οφειλή που αποφεύχθηκε επειδή δεν ελήφθη υπόψη κατά τον χρόνο κατά τον οποίο θα έπρεπε να χωρήσει η είσπραξή της, οφειλή η οποία αφορά την ενδεχόμενη ενσωμάτωση στην τιμή αγοράς οπτικοακουστικού υλικού που παραδόθηκε από Καναδό προμηθευτή ενός κατ' αποκοπήν τέλους που περιλαμβάνεται υποχρεωτικώς στην τιμή εισόδου σε πάρκο αναψυχής, στο οποίο το υλικό αυτό αποτελεί αντικείμενο εκμεταλλεύσεως, ανεξαρτήτως του αν ο καταβάλλων αυτό το τέλος επισκέπτης αποκομίζει ή όχι όφελος από την εν λόγω εκμετάλλευση;